|  |  |
| --- | --- |
| Referat af aftagerpanelmøde for  Amerikanske Studier | |
| **Dato og tidspunkt** | | 18 november 2021, kl. 9.30-11.00 | |
| **Sted** | | Amerikanske Studiers mødelokale (<https://clients.mapsindoors.com/sdu/573f26e4bc1f571b08094312/details/563cb990423b7d0540c9a838>) | |

|  |  |
| --- | --- |
| 1. **Velkomst og præsentation** | Fraværende med afbud: Mikkel Linnemann Johansson, Anna Wil  Kasper Grotle Rasmussen startede med at byde velkommen og præsenterede sig selv. Derefter var der en kort runde hvor alle præsenterede sig.  Næste år er det 30 år siden centret startede som et forskningscenter med David E. Nye som centerleder.  Der er 12 medarbejdere tilknyttet Center for Amerikanske Studier, heraf 8 faste.  Aftagerpanelet håber vi fra Amerikanske Studiers side at anvende til løbende kvalitetssikring og -udvilking af uddannelserne. |
| 1. **Præsentation af Amerikanske Studiers uddannelser** | I 2003 startede vi med at udbyde en kandidatuddannelse i Amerikanske Studier. Det er den kandidatuddannelse ved Humaniora som har den største andel af udenlandske studerende – vi må optage 30 studerende. Vi har typisk ansøgere fra Norge, Tyskland, Polen, Sydeuropa, Asiatiske lande typisk Kina. I år har vi f.eks. haft mange ansøgere fra Bangladesh.  Bacheloruddannelsen er fra 2012 og det nye bachelortilvalg er fra 2020. På bacheloruddannelsen har vi indført mødepligt på hele første studieår, samt eksaminer i løbet af semestret, så de studerendes kompetencer bliver afprøvet i takt med at de bliver opdyrket. Det har indtil videre givet et rigtig godt resultat hvor flere studerende har bestået eksamen med bedre karakterer.  Der er for nyligt lavet om på kandidatuddannelsen så de studerende er bedre rustet med de basale redskaber når de kommer ud i erhvervslivet. Dette har blandt andet resulteret i, at vi sender et stigende antal studerende ud i et projektorienteret forløb (praktik), hvilket er meget glædeligt. Samtidigt oplever vi en stigende interesse fra de studerende om at skrive deres speciale i samarbejde med en virksomhed.  På grund af disse tiltag er arbejdsløsheden blandt humanistiske kandidater en af de laveste på SDU, og vi ser en stigning i antallet af kandidater, der går direkte i job efter endt uddannelse. |
| 1. **Fremtidige udfordringer** | I årene fremover forventer vi en større konkurrence om nye studerende som følge af mindre ungdomsårgange. Samtidig er vi under stigende finansieringspres, da en del af statens uddannelsestilskud er betinget af studerendes beskæftigelse. Endnu flere tiltag der styrker de studerendes tilknytning til arbejdsmarkedet er derfor påkrævet.    Flere medlemmer forespurgte om ikke der kunne laves til et krav i studieordningen for kandidaten om, at de studerende skal læse et semester i USA. Dette vil både styrke den faglige kvalitet, sproglige kompetencer og beskæftigelse. Der var enighed om, at dette var en rigtig god idé. Udfordringen med dette er nok at vi så skal stille med midler til det. Her erklærede flere medlemmer sig villige til direkte at arbejde med at tiltrække finansiering.  Slutteligt var der en diskussion af hvad Amerikanske Studier skal være – et kulturfag eller et businessfag. Diskussionen er vigtig for det fremtidige arbejde med at klæde de studerende på til arbejdsmarkedet.  Studielederen takkede panelet for deres input og var meget forventningsfuld i forhold til det fremtidige arbejde. Den nye studieleder, Rune Graulund, vil arbejde videre med panelets anbefalinger og indkalder til møde medio 2022. |

Kasper Grotle Rasmussen Charlotte Granly

Referent